হিডকোর চেয়ারম্যান তথা নগরোন্নয়ন দপ্তরের প্রধান সচিব দেবাশিস সেনের আশা খুব শীঘ্রই শহরের যান যন্ত্রণার ছবিটা পাল্টে দেবে মনোরেল৷ হিডকোর চেয়ারম্যান দেবাশিস সেন জানিয়েছেন, ‘কেপিএমজি এবং আরভি নামে দুটি সংস্থা সমীক্ষা চালিয়ে কয়েকদিন আগে এ ব্যাপারে চূড়ান্ত নকশা জমা দিয়েছে৷ ২০ কিমি দীর্ঘ এলিভেটেড যাত্রাপথের জন্য আনুমানিক ৩৭০০ কোটি টাকা খরচ হবে৷ পুরোটাই পিপিপি মডেলে করা হবে৷’ তিনি জানান, ‘কয়েকদিন আগেই ওই সংস্থার প্রতিনিধিদের সঙ্গে নগরোন্নয়ন মন্ত্রী এক উচ্চ পর্যায়ের বৈঠক করেছেন৷ আশা করছি কেন্দ্র ও রাজ্য সরকারের সহযোগিতায় খুব শীঘ্র এই প্রকল্পের কাজ শুরু করা যাবে৷’ হিডকো সূত্রে জানা গিয়েছে, এ জন্য প্রয়োজনীয় নকশা প্রস্তুত৷